כללי:

חשיבותה של הדיפלומטיה הרב-צדדית בזירה הבינ"ל ובדיפלומטיה המודרנית עלתה מאד בעשורים האחרונים בעיקר על רקע תהליך הגלובליזציה והתפשטותם של אתגרים חוצי גבולות. ביסודה מנתבת דיפלומטיית הרב-צד מחלוקות וסכסוכים בינ"ל לפורומים בהם מתאפשר שיח, דיאלוג וקבלת החלטות משותפות.הזירה המולטילטרלית מאפשרת, בין היתר, חילופי מידע, יצירת נורמות ומשטרים בינ"ל, פתרון סכסוכים, קביעת יעדים חברתיים-כלכליים גלובליים וסיוע למדינות מתפתחות, ניהול מו"מ על אמנות, טיפול בנושאים חוצי גבולות (בתחומים כגון בריאות, סחר, תקשורת, איכ"ס) ורגולציה של תחומי פעילות. הדיפלומטיה הרבצ"ד עוסקת כיום כמעט בכל תחום אנושי העולה על הדעת והשכיחות של ארגונים בין-ממשלתיים, כמות המפגשים שהם מקיימים ומגוון השחקנים המשתתפים במפגשים בהם עולים כל הזמן.

הדיפלומטיה הרבצ"ד מהווה כיום גם את אחד הכלים החשובים במדיניות החוץ של המדינה המודרנית, ככלי להשגת לגיטימציה, אמצעי להענשת מדינות סוררות, סיוע למדינות, תיווך ופתרון סכסוכים, השגת מידע, סיוע בהפנמת נורמות בזירה הפנימית ועוד.

הזירה המולטילטרלית חשובה במיוחד עבור ישראל, בעיקר בגלל הנושאים הנדונים בה, החיוניים לביטחונה ושגשוגה מימי הקמת המדינה ועד היום, וכן בשל העובדה שהסכסוך הישראלי–פלסטיני הפך לנושא דומיננטי בזירה זו. נציגי ישראל חווים לא פעם קושי ייחודי בגלל המבנה הפרלמנטארי של הארגונים הבינ"ל והבידוד היחסי הנובע ממנו. עם זאת לישראל יכולה להיות, ואכן יש לה, תרומה ייחודית בסוגיות המעסיקות את הקהילה הבינ"ל בזירה זו.

רציונל הקורס:

על אף חשיבותה של הדיפלומטיה המולטי-לטרלית לדיפלומטיה הישראלית כאמור לעיל, אין כיום מרכיב מסודר בהכשרתם של הדיפלומטים הישראלים לפעילות מול גופים מולטילטרליים. זאת, למרות שמדובר בתחום מקצועי מורכב בעל תכנים יחודיים. הקורס מיועד אם כן לשמש כקורס מבוא לדיפלומטים העתידים לשרת בנציגויות מולטילטרליות או לטפל בסוגיות מוליטליטרליות במטה המשרד.

מטרות על:

* הכרת הזירה המולטילטרלית והארגונים הבינ"ל
* הכרת מקומה של ישראל והאינטרסים הישראלים בזירה זו
* שיפור ההכנה לקראת, וההתנהלות במהלך, מפגשים מולטילטרליים

מטרות משנה:

* הכרת עקרונות תכנון וניהול קמפיינים בזירה המולטלטרלית
* הכנה למפגשים מולטילטרליים
* הכרת כללי הפרוצדורה והיכולת לנצלם לקידום האינטרסים בזירה
* שיפור יכולות נאום וכתיבת התבטאויות ונאומים
* ניהול מו"מ מולטילטרלי (כולל על טקסטים) וקבלת החלטות
* אבחנה בין המימד הפורמאלי והלא פורמאלי של ועידות כולל עבודה במליאה ובוועדות, התייעצויות לא פורמאליות

פירוט תכנים:

הרצא/ות מבוא (הערה: יש מצב שיש פה יותר משיעור אחד)-

1. **מאפייני הזירה המולטילטרלית** (משמעות והשלכות ריבוי השחקנים, האם יש שחקנים חשובים וחשובים פחות? איסוף חלקי הפאזל- פערים בין מה שלפני ומה שמאחורי הקלעים, החלטות- תוקף, השלכות, מנעד)

1. **הבדלים בין דיפלומטיה בילטרלית לבין דיפלומטיה מולטילטרלית** (מיהם שותפיי? חשיבות מיפוי האינטרסים החופפים (בצורה מלאה או חלקית), בעלי התפקידים בזירה המולטילטרלית (מזכירות, מדינות ממלאות תפקיד, בין קונסטרוקטיביות לשמירה על אינטרסים חיוניים- השחקן המעורב מול השחקן המכשיל, גורמי השפעה חיצוניים- תפקיד הארל"מים ומשפיענים בכירים), הפרופיל הגבוה מול הפרופיל הנמוך
2. **ישראל בזירה המולטילטרלית** (ריבוי אתגרים וחשיבות התעדוף, בינאום הסכסוך, חולשת השחקן הבודד מול השחקן הקבוצתי)

תרגיל כיתתי- חלוקת המשתתפים לקבוצות, ניתן לקבוע נושא אחד בו תעסוקנה כל הקבוצות או לתת לכל קבוצה סוגיה אחרת. כל קבוצה משחקת מדינה ותצטרך למפות מהם האינטרסים הבסיסיים שלה ומיהם שותפיה האפשריים. לאחר מכן, דובר מכל קבוצה יסביר מה היו מסקנות הכיתה שלו.

הכנת למפגשים מולטילטרליים-

1. **היכרות נושאי השיח**- חשיבות איסוף המידע המוקדם
2. **קביעת סדרי עדיפויות לאומיים** למפגש (על מה נלחמים, גיבוש עמדות מול הגורמים בזירה הבין סוכנותית הישראלית)
3. **הכנה מוקדמת של התבטאויות מול ספונטניות**
4. **מנופי השפעה אפשריים**- עם מי אוכל לשתף פעולה לקידום מטרותיי
5. **בעיות יסוד שישראל מתמודדת איתם כמעט בכל מפגש** (שאינם ליבת הדיונים)- כיבוש, הגדרה עצמית, אפרטהייד, התנהלות לא הומניטארית בקמפיינים צבאיים, מדיניות גרעין וכו'

תרגיל כיתתי- חלוקה למספר מדינות בנושא מסויים- כל קבוצה כותבת התבטאות לפי האינטרסים של מדינתה (הערה: ישראל, מדינה ערבית, מדינה ידידותית לישראל, מעצמה תומכת ערביות)

כללי הפרוצדורה (קרן?)

לימוד עקרונות כללי הפרוצדורה:

1. **סדר פתיחת ועידה/ ועדה** (אישור בעלי התפקידים- מהו הביורו, אישור כללי הפרוצדורה וכו').
2. **מהלך הדיון-** הפסקה, השעייה, סיום
3. **זכויות הצבעה**- סוגי רוב, משמעות
4. **Point of order**
5. **ששבון החלטות**- יתרונות מול חסרונות

פרוצדורה כאמצעי לחימה

תרגיל כיתתי- חלוקה לקבוצות- אחת מנסה לקדם אג'נדה, השניה מנסה לנגח אותה באמצעים פרוצדורליים, הראשונה צריכה לעשות שימוש באמצעים פרוצדורליים להתגונן

עקרונות תכנון וניהול קמפיינים בזירה המולטילטרלית-

1. **ניהול קמפיין בעידן של ריבוי אתגרים מולטילטרליים**- איך מייחדים החלטה
2. **מעגלי הפניה למדינות** (בעלות ברית קרובות, ידידות ושותפות אינטרס, פניה רחבה)
3. **מנופי השפעה לקידום הצבעה-** עסקאות ואמצעים אחרים
4. **דוגמאות לקמפיינים מצליחים וקמפיינים כושלים**- מה עבד ולמה?

תרגיל כיתתי- תכנון קמפיין בנסיבות מורכבות (דוג: דגל אש"ף, מתן זכות הצבעה לפלסטינים)

אומנות כתיבת נאומים והתבטאויות בע"פ-

1. **עקרון היסוד**- מי שלא מתבטא, לא נספר
2. **מה נדרש על מנת לכתוב נאום טוב**?

שפה (רהוטה, ללא אמירות נוקשות וקלישאות)

מסרים עיקריים (המסר הישיר, הדוגמאות)

המיקוד בנושא אחד/נושאים מועטים

השימוש בהחלטות קודמות מוסכמות כמובאות

הניצוץ המיוחד- ייחוד ההתבטאות- האמירה בעלת המשמעות

הקרנת קליפים נבחרים (קריעת ההחלטה ציונות+גזענות של הרצוג)

תרגיל כיתתי- כתיבת נאום/ התבטאות לבחירה מתוך רשימת נושאים ונשיאתו (סימולציה בכיתה- אחד התלמידים ממלא תפקיד היו"ר)

ניהול מו"מ מולטילטרלי על טקסטים וקבלת החלטות-

טקטיקות לניהול מו"מ מולטרלי:

1. **התיאום המוקדם עם מדינות שותפות אינטרס**- חלוקת תפקידי ההובלה, המקהלה
2. **השימוש בכלים פרוצדורליים**
3. **עץ חג המולד**- הכנסת העיזים בטקסט- האם יכולות להיות יותר מדי עיזים?
4. **נוקשות מול פייסנות**- החלטה מודעת לגבי טקטיקת ניהול המו"מ, חשיבות ההיכרות המוקדמת עם הנושאים והנפשות הפועלות, שוטר טוב ושוטר רע
5. **ההכנה המוקדמת של עמדות מועדפות ועמדות נסיגה**

תרגיל כיתתי- הערה: ייתכן שצריך עפ"ני שיעור שלם- סימולציה על ניהול טקסט החלטה